Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 357

2. Követelmények Általános szakmai elvárások: A mester (jelölt) — ismerje a kötőiparban használatos textilipari nyersanyagok és fonalak fajtáit, — ismerje a fonalak tulajdonságait, — ismerje és tudja a fonalak lineáris sűrűségét, — ismerje és alkalmazza a fonalak lineáris sűrűsége és a gépfinomsága közötti összefüggést, — ismerje és tudja a fonalak tárolására és raktározására vonatkozó előírásokat, — megfelelően értelmezze a kötésábrázolási módokat, — szakszerűen használja a szakkifejezéseket, — ismerje fel az egyes kötésmódokat, — ismerje a vetülék- és a láncrendszerű alap- és mintázott kötéseket, — ismerje fel a kelmehibákat, — tudja kijavítani a kelmehibákat, — tudja kiszámítani a területi sűrűséget, — tudja kiválasztani az idomozás módszereit, — tudja kiszámítani az idomozáshoz szükséges egyszerű szakszámításokat, — ismerje a kötött kelme kikészítési módjait, — tudja rendszerezni a technológiai folyamatokat és a kötőgépek műszaki jellemzőit, — ismerje az egyes kötőgépek működését, — tudja kiválasztani az adott termékhez szükséges gépet, — ismerje a korszerű kötőgépeket, — alkalmazza ezek mintázási lehetőségeit, — tudja az üzemben alkalmazott gépeket kezelni, egyszerű karbantartásukat elvégezni, — ismerje a munkavédelmi előírásokat és tudja azokat alkalmazni, — ismerje a szakmában elvárható magatartási követelményeket (pl. megbízóval, munkáltatóval, munkatársakkal és környezettel kapcsolatos emberi magatartás normák), munkája során tudja azokat betartani és betartatni, — ismerje a termelés szervezésének módozatait, — tudjon mintadarabot készíteni, — tudja az eladásra készítendő termékeket kulturáltan, ízlésesen bemutatni, — ismerje a szükséges kelme és fonal területi, illetve lineáris sűrűségére vonatkozó laboratóriumi vizsgálatokat. 2.1. Szakmai elméleti követelmények A mester (jelölt) ismerje: — anyagismeret tárgyköréből = a textilipari nyersanyagok csoportosítását, legfontosabb tulajdonságait, = a fonalak tulajdonságait különösen kötés szempontjából, = a kötőipari fonalak csoportosítását, lineáris sűrűségének meghatározását; — a technológia tárgyköréből a mester (jelölt) tudja: = a vetülékrendszerű és a láncrendszerű fonalelőkészítés célját, feladatait, = vázlatosan ábrázolni az egyes szerkezeti egységeket (cséveforgatás, fonalfékezés, tárcsa hajtása, rendezőfésű alakja stb.) 2001/117. szám = lerajzolni a kötőgépek szemképző eszközeit, szemképzési mozzanatait, = elmagyarázni ábra alapján a főbb szerkezeti egységek (lakatrendszerek, vezérlő-, fonaladagoló-, kelmehúzó- és mintázó berendezések) működését, = kiszámítani a kötőgépek teljesítményét; — a kötéstan témakörből a mester (jelölt) tudja: = meghatározni a kötött kelmék jellemzőit, = csoportosítani a kötött kelméket, = ábrázolni az alapkötéseket és ismertetni legfontosabb tulajdonságaikat, = ismertetni a vetülékrendszerű és a láncrendszerű mintázott kötések változatait, jellemzőit, = ismertetni a plüss- és a béléskelmék jellemzőit, tulajdonságait és felhasználási területüket, = ismertetni a vetülék- és a láncrendszerű jacquard mintázással kötött mintákat, = tudja kiszámítani a kötött kelmék területi sűrűségét; — a munkavédelem témakör területén a mester (jelölt) ismerje: = a munkavédelmi oktatás rendszerét, szükségességét és fontosságát, = az anyagmozgatással kapcsolatos előírásokat, = az érintésvédelem fogalmát, a kötelező vizsgálatokat, méréseket, = gépek hatósági engedélyeztetési kötelezettségeit a munkavédelem területén, = a balesetek kiváltó okait, = az üzembe helyezési (gép, berendezés, üzem) eljárással kapcsolatos teendőket, = az elfáradás okait, hatását a szervezetre, = a balesetek bejelentésével, kivizsgálásával kapcsolatos előírásokat, = az üzem telepítésével kapcsolatos környezetvédelmi előírásokat, = az elsősegélynyújtást, = a tűz elleni védelem előírásait; — a vállalkozási ismeretek témakörből a mester (jelölt) tudja: = elkészíteni a munkaköri leírásokat, = összeállítani a munkarendet és a munkaszerződéseket, = tartani a kapcsolatot a munkahelyen működő szakmai szervezetekkel, a problémák megoldásában kérje segítségüket, = megkülönböztetni jogi és gazdasági szempontok szerint a gazdasági társasági formákat, = a Munka Törvénykönyve alapján a munkaviszony létesítésével, megszüntetésével kapcsolatos alapfogalmakat alkalmazni, = elkészíteni a tanulószerződéseket, különös tekintettel a szerződő felek jogaira és kötelességeire, = kiszámítani a személyi jövedelemadó előleget a hatályos rendeletek alapján, = elkészíteni a számlákat a tartalmi és formai előírások szerint, = alkalmazni a társadalombiztosítási járulékra vonatkozó előírásokat. 2.2. Szakmai gyakorlati követelmények A szakma mestere tudja elvégezni a kötő szakmában előforduló minden műveletet, részműveletet, tudja megfelelő minőségben elkészíteni a kötött mintadarabokat, ismerje a technológiai folyamatokat, tudja azokat a legcélszerűbben szervezni. A főbb műveletek végrehajtásánál a technológiai folyamatok megszervezésével összefüggésben ismerje: — a kötő szakma munkaterületeit, — a különböző kötőgépek feladatát, felépítését és működését, — a gépek beállítását, kezelését, átállítását, — az adott technológiához tartozó kötésmódokat, mintázási lehetőségeket, — az egyes fonaltípusok jellemzőit, feldolgozási tulajdonságait, — a kötött kelmével kapcsolatos minőségi követelményeket. Alkalmazási szinten tudja: — a fonal-előkészítés célját, követelményeit, — a keresztcsévélés munkafolyamatait, — a fonalbefűzés menetét, — a fonalhibák kiküszöbölését, — a síkkötőgépek felépítését, — a szemképzőeszközök cseréjét, — az állítási lehetőségeket, — a kötött és a jacquard mintázás menetét, — a kelmehúzóberendezés állítását, — a kelme levételét, — a fonalbefűzés menetét, — a síkkötőgépek meghajtó berendezéseinek felépítését, — az elektronikus vezérlésű síkkötőgépek működtetését, programozását, — a síkkötőgépek teljesítményszámítási menetét, — a nagyátmérőjű körkötőgépek csoportosítását, műszaki jellemzőit, felépítését, állítási lehetőségeit, — a kisátmérőjű körkötőgépek csoportosítását, műszaki jellemzőit, felépítését, — a zokni- és harisnyakötés menetét, — a láncrendszerű fonalelőkészítés menetét és berendezéseit, — a láncrendszerű hurkológépek csoportosítását, műszaki jellemzőit, — a láncrendszerű hurkológépek szemképző eszközeinek megkülönböztetését, — a fonaladagoló berendezések állításának menetét, — a láncrendszerű hurkológépek mintázási módjait és a mintázó berendezések működését, — a kötőgépek teljesítményének meghatározását. 2001/117. szám IV. A szakmai minősítés és vizsgáztatás rendje A mestervizsga célja: annak megállapítása, hogy a mesterjelölt — elsajátította-e a tevékenység gyakorlásához szükséges szakmai, elméleti és gyakorlati gazdasági, illetve pedagógiai ismereteket, — rendelkezik-e a szükséges és kívánatos készségekkel, — érez-e a szakma iránt elhivatottságot, — képes-e munkáját magas színvonalon önállóan elvégezni, — képes-e az új ismeretek befogadására és az önképzésre, — érzi-e a textiles tevékenység felelősségét, — képes-e alapvető pedagógiai tevékenység ellátására. A mestervizsga a fentieken túl növeli a mesterek szakmai rangját, erkölcsi megbecsülését, továbbá elősegíti — a mester felelősségének fokozását, — a kötött termék minőségének javítását, — a fogyasztók védelmét. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes